Siden 1797 er det funnet rundt 30 lurpar - eller deler av lurer - i Danmark, Nord-Tyskland og Sør-Norge og Sverige. De aller fleste er funnet i Danmark og alle har blitt funnet i torvmyrer. I nyere tid har man av og til spilt på lurene og særlig de godt bevarte Brudevæltelurene er kjent fra musikkinnspillinger. Som det første funnet og de best bevarte er disse lurene også blitt avbildet og kopiert en rekke ganger.